NETFLIX-SARJA
Olen kuokkinut hautajaisissa siitä asti, kun opin lukemaan kuolinilmoitukset.
Pormestari Walkerin murhaaja on keskuudessamme muina miehinä -
juonimassa seuraavaa liikettään ja tarkkailemassa kaikkia tekemisiäni.
Tiedän olevani lähellä totuutta.
Minulla on kaikki palapelin palaset. Ne pitää vain laittaa paikoilleen.
Minun on katsottava surunaamioiden taakse.
Tähän asti minut on päihitetty, mutta viimeinen siirto on vielä pelaamatta.
Murhaaja tekee virheen,
ja olen valmiina.
Aina yhtä skarppina, saparopäinen suojattini.
Fester-setä.
LUKU VII "MURHEESSA YSTÄVÄ TUNNETAAN"
Kauanko olet vakoillut minua?
Pöllähdin maisemiin aamulla nostalgiaryöpyn saattelemana.
Ethän sinä käynyt Kuunapäivää.
En niin. Isäsi oli meistä se älykkö.
Piipahdin usein kylään.
Yleensä katosta tikari suussa pitääkseni hänet varpaillaan.
Sain häneltä tilannekatsauksen: Hirviöitä, murhia ja kaaosta.
Hupaa kerrakseen!
Olin Bostonissa keikalla, ja lupasin tulla moikkaamaan.
Millä keikalla?
Sitä sorttia, että nyt pidän matalaa profiilia.
Tämä on ystäväni paikka.
Olet saanut ystävän. Raukkaparka palaa kotiin ruumisarkussa.
Kiva, että on naposteltavaa. -Mehiläiset talvehtivat.
Ne ovat kuin Eugenen lapsia.
Älä siis syö niitä!
Kun katsot minua tuomitsevalla tappokatseellasi,
muistutat äitiäsi.
Pelottavista asioista puheen ollen, tiedätkö, mikä hirviö on kyseessä?
En ole tunnistanut sitä.
Sen nimi on hyde. -Ai kuten Tohtori Jekyll ja Mr. Hydessä?
Oletko nähnyt sellaista? -Kyllä vain.
Vuonna 1983 Zürichin instituutissa hävyttömän hulluille.
Sain ensimmäisen lobotomiani. Niihin jää koukkuun kuin tatuointeihin.
Kerro hydestä.
Olga Malacova. Siinä vasta upea pakkaus.
Kauneutta, älyä ja kiinnostus ruumiisiin.
Olga oli konserttipianisti,
kunnes eräänä iltana hän muuttui kesken Chopin-sonaatin.
Hän teurasti kymmenisen katsojaa ja kolme kriitikkoa.
Mikä sen aiheutti? Vai muuttuiko hän itsekseen?
Ei hajuakaan.
Näin häntä vain sähköhoitoryhmässä.
Hydejä ei mainita missään hylkiöiden kirjassa.
Kuunapäivässä on muka paras kokoelma. -Entä Nathaniel Faulknerin päiväkirja?
Ennen Kuunapäivän perustamista hän kiersi maailmaa ja listasi kaikki hylkiöyhteisöt.
Mistä tiedät?
Jos vanhempasi eivät nykyään osaa pitää näppejään kurissa…
Tein yllätysvisiitin Gomezin asuntolalle.
Sanotaan vain, etten keskeyttänyt tyynysotaa.
Fester-setä.
Missä se päiväkirja on?
Myrkkykoisojen kirjastossa.
Isäsi laittoi minut sinne oleskelemaan joksikin aikaa.
Tuolloin löysin näppärän pikku kassakaapin.
Toivoin käteistä tai jalokiviä, mutta löysin päiväkirjan.
Livahdamme kirjastoon yöllä. Pysy piilossa siihen asti.
Jos sinut löydetään, hylkään sinut ja lunastan löytöpalkkion.
Se nyt on päivänselvää.
Jätä mehiläiset rauhaan.
Romaanini alkoi kieroutuneena fiktiona,
mutta jotenkin todellisuus muutti sen omaksi kuvastimekseni.
Vierailu Gatesien kartanolla herätti kysymyksiä.
Jos Laurel kuoli, kuka nukkuu hänen makuuhuoneessaan,
miksi hänellä on kuvia minusta -
ja mikä yhteys hänellä on hydeen?
Kuka onkaan, hän on valmis tappamaan salaisuutensa eteen.
Goody ennusti, että vastausten etsintä olisi yksinäistä.
Arvatenkaan en löydä häntä, kun pitäisi.
Kuolleet ovat yhtä ärsyttäviä ja epäluotettavia kuin elävät.
Hei.
Anteeksi. Luulin, että olisit hautajaisissa.
Häivyn, kun multa osuu arkkuun.
En löydä hopeakuun väristä kynsilakkaani. Saanko etsiä?
Yoko järkkää meille kynsikekkereitä.
Haet jotain kolmatta kertaa vuorokauden sisään.
Miten kaikki sujuu?
Yksinäisyys sopii minulle.
Ilman ärsyttäviä häiriöitä romaani on melkein valmis.
Olinko ärsyttävä häiriö?
Sinulla oli ärsyttäviä tapoja. -Kuten?
Hihität tekstatessasi, mikä on sinulle riippuvuus.
Ainakaan en kirjoita migreeniä aiheuttavalla kirjoituskoneella.
Puret hampaitasi ja muriset unissasi. -Häiritseekö sellosoolo vähemmän?
Lupaudut kaikkeen mukaan ja sitten valitat siitä.
Enpähän ihaile kaikkea karmivaa.
Voisit kaasuttaa kylän tuolla parfyymimäärällä.
Näin äkkiseltään mietittynä.
Onnekseni uusi bestikseni ei yritä vaarantaa kaikkia tapaamiaan ihmisiä.
Meillä synkkaa niin hyvin, että Yoko haluaa minut kämppiksekseen, pysyvästi.
Älä anna minun estää sinua. -Nauti yksinäisyydestä.
Vähän vaikeaa, kun olet yhä siinä.
Fester-setä!
Kuka on Fester-setä?
Mitä teet täällä?
Myrkkykoisolaisena minun ei tarvitse selittää.
Mikä on sinun tekosyysi hiippailla keskiyöllä?
Tutkimus.
Hirviöstäkö?
Säästän aikaasi. Et löydä siitä mitään täältä.
Sattuipa sopivasti.
Tiedätkö, mikä on ongelmasi?
Kuulen purevan näkemyksesi ilomielin.
Et tiedä, keitä ystäväsi ovat.
Olen aina ollut puolellasi.
Pelastin henkesi. Uskoin teorioihisi toisin kuin muut.
Mitä saan vastineeksi? Epäilyksiä ja valheita.
Rehellisyyttäkö kaipaat? Täältä pesee.
Aina kun hirviö hyökkää, olet paikalla.
Alkaen Rowanista sadonkorjuujuhlissa.
Yleisöpäivänä ilmaannuit heti hirviön mentyä,
mutta et muka nähnyt sitä.
Onko läheisyys rikos?
Sitten piirustuksesi.
Olet piirtänyt hirviön kymmeniä kertoja, mutta et ole nähnyt sitä.
Tai niin väität. Piirsit sen olinpaikankin.
Yritit tappaa tutkimaan lähteneen Eugenen, ettei salaisuutesi paljastuisi.
Luuletko, että tekisin niin?
Ei unohdeta kätevää ilmestymistäsi, kun Tylerin kimppuun oli hyökätty.
Jos olen hirviö, miksen ole tappanut sinua?
Jostain selittämättömästä syystä näytät pitävän minusta.
Mistä pitäisin?
Kauanko väijyit siinä? -Tarpeeksi kauan aistiakseni jännitteen.
Kiesus. Tunnelmaa olisi voinut leikata teloituskirveellä.
Tunnistaisin noiden sormenpäiden tepsutuksen missä tahansa.
Morjens, Thing.
Vihoitteletko Kalamazoon keikasta? Ei se ollut syytäni.
Sanoit murtavasi kassakaapin 30 sekunnissa.
Viiden minuutin jälkeen olit yhä peukalo keskellä kämmentä.
Riittää.
Päästä hänet.
Näytä päiväkirja.
Perillä ollaan.
Iggy oli Faulknerin oikea käsi. Hän koulutti Myrkkykoisojen sukupolven.
Ja Iggy Sen muotokuvan takana…
Ehdinkö ottaa torkut, vai murratko tämän nopeasti?
Tulee ihan Kalamazoo mieleen.
Kiva lukaali.
Miten sait oman huoneen?
Kämppikseni ei kestänyt toksista luonnettani.
Löytyi.
Faulkner kuvasi hydejä pahansuoviksi taiteilijoiksi.
Hyde vapautetaan lepotilastaan trauman, kemikaalien tai hypnoosin avulla.
Hyde luo siteen vapauttajaansa, jota olento pitää haltijanaan.
Siitä tulee välikappale uuden haltijansa katalimmallekin agendalle.
Vain täyssekoboltsi haluaisi vapauttaa hyden.
En siis etsi yhtä tappajaa vaan kahta.
Hirviötä ja sen haltijaa.
En halunnut säikäyttää.
Kirjoitin romaaniani.
Enid pyysi päästä Yokon huoneeseen loppuvuodeksi.
Niinkö?
Riitatilanteissa haluan kuulla molempia osapuolia.
Olitte oikea kahden kopla.
Koplalaiset kääntyvät toisiaan vastaan. Olen itse nähnyt.
Sen kuin torjut asian, mutta välität Enidistä.
Myönnä pois, että hän onnistui tuomaan sinussa esiin lämpöä.
Älä huoli. Vain pienen kipinän.
Tuskin havaittavan, mutta minä huomasin.
Asuntolan ideana on saada ystäviä, joihin ei tavallisesti tutustuisi.
Ystävyyssiteistä muodostuu usein elinikäisiä.
Side on köysikin.
Onko sinun noin vaikeaa myöntää, että sait ystävän ja ikävöit häntä?
Selviän yksin. Olen aina selvinnyt.
Jos se on sinun päätöksesi, lähetän lomakkeet rehtorille.
Fester-setä!
Terve! Yksinäisen suden elämässä on puolensa.
Saa elää omilla ehdoillaan ja tehdä mitä lystää.
Katso vaikka minua.
Haluan puhua kanssasi.
Ei vaan nyt heti.
Tiedän paikan.
Tavataan siellä 20 minuutin päästä.
Selvä. Näkemiin.
Kenelle puhuit?
Se ei kuulu sinulle. -Tiedän, mikä olet.
Voitko pysyä minusta kaukana?
Asensitko jäljittimen?
Fester-sedällä on homma hanskassa.
Selvä. Sitten matkaan.
PENNYN HAUVAPARTIO!
Mitä?
Hankin tämän liuetessani kaupungista.
Tykkään matkustaa tuntemattomana.
Nasta lautaan!
Mikä on näin kiireellistä? Mitä tapahtui?
Näin unta, jossa kuolit.
Tule autoon.
Rehtori Weems, minun pitää puhua terapeutti Kinbottista.
Wednesday, puhuimme juuri sinusta. -Siinä paha, missä mainitaan.
Siinäpä hyvinkin.
Puhuimme lausunnostasi. Hyväksyn sen ennen oikeuteen jättämistä.
Mikä on tuomiosi? Olenko parantunut?
Tapauksesi tuomari ei pidä asiaa yhtä huvittavana.
Kerroin, että olet viime aikoina ottanut pieniä mutta merkityksellisiä askeleita -
kuuluaksesi Kuunapäivän perheeseen.
Kyllä. Olen saavuttanut puolihalausvaiheen.
Olen lukenut hypnoterapiasta.
Sen avulla voisin päästä käsiksi sisäiseen minääni. Harjoitatko sitä?
Ehdottomasti.
Kiitettävää halukkuutta itsetutkintaan. Voimme aloittaa maanantaina.
Mistä halusit puhua niin kiireellisesti?
Se voi odottaa. Minun on palattava läksyjen pariin.
KAHVILA TUULIVIIRI
Kinbott on Xavierin haltija.
Hyde vapautetaan lepotilastaan trauman, kemikaalien tai hypnoosin avulla.
Kuunteletko sinä?
Kinbott vapautti Xavierin hyden hypnoosilla.
Se selittäisi salaiset istunnot.
Poika tiskin takana kyttää minua.
Jep. Hän tulee tänne.
Käytän romanialaista puristusotetta. -Rauhoitu.
Hän ei piittaa sinusta.
Tein sinulle espresson. Talo tarjoaa.
Tattista vaan.
Tämäkin pitää täyttää.
Tyler. Tässä on Fester-setäni.
Hei, mukava…
Onko tuo…
Sen nimi on hyde.
Tuon otuksen näin sinä yönä.
Isäsi käski sinun karttaa minua.
Isä ei ole täällä. Olen tauolla.
Jonkun pitää vapauttaa hyde. Sen haltijan.
Jestas.
Tyler.
Mitä minä sanoin?
Wednesday yritti pitää etäisyyttä.
Minä istuin hänen viereensä.
Jassoo. Ripustan näitä pitkin kylää.
Tätä hyypiötä epäillään pankkiryöstöstä.
Eihän häntä ole näkynyt? -Ei.
Hänet kyllä huomaisi.
Kiinnitän tämän ilmoitustaululle.
Miksi tuhlaan aikaani?
Kiitos. Ei olisi tarvinnut.
Perheesi on hyvin… värikäs.
Ironista. Fester on musta lammas.
Hän on harmiton.
Uusista treffeistämme…
Hirviön ja setäni ohella… -Ei tekosyitä.
Olet tapahtuneen jälkeen velkaa.
En voi livahtaa kampukselta.
Ei tarvitsekaan. Tulen luoksesi. Crackstonen krypta klo 21.
En kaipaa häntä.
Ystäviä voidaan käyttää hyväksi. Siksi he ovat heikkouksia.
Vartioi päiväkirjaa, kun olen poissa.
Palaan mahdollisimman pian.
Ne eivät ole treffit.
Hyvitän vain sen, että Tyler oli tulla silvotuksi.
Vahdi päiväkirjaa!
Viimeisin täällä järkätty yllätys meni vähän metsään.
Lupaan, ettei tämä vie sinulta tajua.
Sinun pitää sulkea silmät.
Oletko tosissasi?
Ikävä kyllä.
Suostun vain, koska olen sinulle velkaa.
Selvä. Varovasti.
Odota tässä. Silmät kiinni.
No niin.
Varovasti. Tässä.
Hetki vain.
Voit avata silmät.
Eikö sinua ole ennen viety piknikille kryptaan?
Tykkäätkö kauhuleffoista?
Valmistaudu kauhistumaan.
BLONDIN KOSTO
TANSSIAISKUNINGATAR
Tämä on epäillyn moottoripyörä.
Yhtä outo kuin epäilty itse.
Hän ei ole pitkälle pötkinyt jalkaisin. Hajaantukaa.
Käyn katsomassa järveltä.
Se oli kidutusta.
Kiitos.
Älä vihaa minua. Sanon tämän vain suoraan…
En halua olla pelkkä ystäväsi.
Tulet kyllä järkiisi. -Älä vähättele tunteitani.
En ole hyvä ystävä ystävällisemmästä puhumattakaan.
Ignooraan sinut, tallaan sydämesi ja asetan omat tarpeeni aina etusijalle.
Voit yrittää työntää minua pois. Se ei toimi.
Melkein tapoin sinut. -Selvisin.
Aloittelijan tuuria. -Olen lujaa tekoa.
Teet virheen.
Luultavasti.
Varmasti.
Mitä hemmettiä? Tyler.
Isä! Mitä sinä teet täällä?
Alueen hoitaja löysi moottoripyörän, joka vastaa pankkirosvon viemää pyörää.
Kanootti puuttui. Ajattelin hänen tulleen Korppisaarelle.
En aio edes kysyä, mitä puuhaatte, mutta en nähnyt teitä täällä.
Uskomatonta. Mentiin.
Päiväkirja…
Thing!
Thing…
Fester, auta!
Auta! Thing ei liiku.
Sitä puukotettiin! -Laita se pöydälle!
Tokene nyt.
Se on poissa.
Eikä ole. Thing, jos kuulet minua…
Jos kuolet, tapan sinut.
Yritä uudestaan.
Vähän äkkiä, jooko!
Luulimme jo, että potkaisit tyhjää.
Kuka tämän teki?
Veitsi iski selän takaa. Pelkurit.
Lupaan, että syyllinen kärsii.
Siitä tulee hidasta, pitkäkestoista ja tuskallisen kivuliasta.
Kursin sinut kasaan.
Moottoripyöräsi löytyi. Seriffi on jäljilläsi. Sinun on mentävä.
Varasta ensi kerralla jotain vähemmän räikyvää.
Sehän olisi ankeaa.
Hyvä on. Piileksin yön täällä,
pidän potilasta silmällä ja livistän aamulla.
Nähdään syytteenluvussasi tai sukukokouksessa.
Olet aina suosikkini.
Muista kertoa se Pugsleylle. Hän saa siitä kompleksin.
Tämä ei ollut mikään satunnainen pila.
Huoneeni penkoja vei Nathaniel Faulknerin päiväkirjan.
Sen pitäisi olla lukkojen takana kirjastossa.
Tiedät siis päiväkirjasta eli tiedät, että etsimämme hirviö on hyde.
Kiitos, opettaja Thornhill. Minä jatkan tästä.
Olen lähistöllä, jos tarvitset jotain.
Faulkner opiskeli hydejä vuosia.
Hän tutki, olivatko ne kylmiä tappajia vai tietoisia teoistaan.
Mihin hän päätyi?
Hyde tappoi hänet ennen päätelmää.
Tutkimusta jatkettiin, mutta hydet olivat arvaamattomia ja väkivaltaisia.
Ne kiellettiin Kuunapäivästä 30 vuotta sitten.
Tiesit koko ajan, että hirviö on hyde. Mikset kertonut seriffille?
Se olisi Kuunapäivän loppu.
Koulu suljettaisiin ikihyviksi. En salli sitä.
En ole ainoa tietojen pimittäjä. Sinun pitää kertoa, jos epäilet jotakuta.
Miksi? Olet vain sumuttanut ja häirinnyt minua.
Et välitä, kuinka moni kuolee, kunhan maineesi on turvassa.
Suojelen Kuunapäivän perhettämme, johon sinäkin kuulut.
Tule mukaan. Minulla on tietoa pormestarin murhasta.
Tulostin nämä isäni tietokoneelta. Hän etsi jotain Laurel Gatesia.
Etsintä alkoi yleisöpäivästä. -Isäsi varmaan näki Laurelin.
Britannian poliisi oletti Laurelin hukkuneen, mutta ruumista ei löytynyt.
90-vuotias perijätär osti Gatesien kartanon vuosi sitten.
Hän kuoli salaperäisesti, ja omaisuus siirtyi hoitajalle, Teresa L. Glaulle.
Se on Laurel Gatesin anagrammi.
Laurel osti salaa vanhan talonsa ja palasi Jerichoon eri henkilönä…
Miksi?
Kostaakseen perheensä kohtalon.
Isällesi, kuolinsyyntutkijalle, vanhemmilleni -
ja Kuunapäivälle.
Miten hirviö sopii kuvioon?
Hirviö on hyde. Se hoitaa likaiset työt. Laurel hallitsee sitä.
Taidat tietää, kuka Laurel on.
Meillä ei ole istuntoa tänään.
Palauttaisin jotain.
Löysin sen lapsuuden huoneestasi.
Tiedän, että olet Laurel Gates ja palasit Jerichoon kostamaan.
Pormestarikin keksi sen, joten tapoit hänet.
Potilaan luona vieraileva psykiatri livahtaakin huomaamattomasti sairaalaan.
Et kai syytä minua pormestarin murhasta?
Eugenelle viemäsi ruusut olivat virheesi.
Näin samanlaisia lapsuutesi sängyn vieressä.
En tiedä, mistä puhut.
Kaltaisesi ylipätevä psykiatri asettuisi turhaan tuppukylään vain yhdestä syystä.
Siten pääsit porautumaan hylkiönuorten mieliin,
kunnes löysit otollisen manipulaatiovälineen kostollesi.
Tiedätkö mitä?
Minulla ei ole aikaa harhakuvitelmillesi.
Potilaallani on hätätapaus. -Xavierilla vai?
Tiedän salaisista istunnoista, joita pidätte autossasi.
Löysin luolankin, jossa vapautit hänen hydensä.
Menet liian pitkälle.
Tiedätkö, miten arvaamaton hyde voi olla?
Aioitkin junailla Xavierin laitokseen.
Sinä tarvitset apua. Minun rajani tulevat tässä vastaan.
Xavierilleko soitat?
Tuomari Reynoldsille. Suosittelen sinulle psykiatrista laitosta.
Älä viitsi. Tiedämme, että johtaisin paikkaa viikossa.
Aika on lopussa.
Rehtori Weems, Valerie Kinbott tässä. Wednesday rynni vastaanotolleni.
En tiennytkään istunnosta tänään.
Ei sellaista ollutkaan. Hän käyttäytyi järjettömästi.
Tri Kinbott.
JERICHON SAIRAALA ENSIAPU
Terapeutti Kinbott on kuollut.
Tämä päättyy nyt.
Jätä minut rauhaan.
Kuuntele omaa neuvoasi.
Jätit tuon huoneeseeni. Itse asiassa jätit sen Thingiin.
Kauanko olet nähnyt Kinbottia?
Oletko sinä…
Niinpä tietysti. Olet vakoillut minua.
Olen kuvitelmiesi roisto.
Isäni mielestä mielenterveysongelmani ovat huonoa mainosta.
Häiriintynyt poika ei saa tulla julki.
En käynyt huoneessasi.
Usko tai älä, ihan sama.
Maalauksesi ovat parantuneet.
Tykkään etenkin tästä.
Ihan kuin olisit elänyt sen.
Mitä haluat? -Minä esitän kysymykset.
Miksi Rowanin inhalaattori on vajassasi?
Tai Eugenen lasit?
Tai nämä stalkkerikuvat minusta?
Ei… -Unohtamatta viimeisintä.
Kinbottin kaulakorua.
Joku lavasti minut! -Paikallasi!
Pudota veitsi. Polvillesi!
Laittakaa käsiraudat.
Sinulla on oikeus vaieta. Sanomaasi voidaan käyttää sinua vastaan oikeudessa.
Jos sinulla ei ole varaa asianajajaan, sellainen järjestetään.
Kiitos avusta, Addams.
Sinä lavastit minut!
Minut lavastettiin.
Ei olisi pitänyt pelastaa sinua.
Moi.
Palasit.
Olen poissa pari päivää, huone myllätään -
ja Thing melkein kuolee. Jonkun pitää suojella teitä.
Mitä Yokon kanssa kävi? -Yoko on huippu.
Päätin vain, että tarvitsen enemmän rajoja.
Unohda teippi.
Et kai vain ala pehmetä?
En ikinä.
Pikemminkin kehityn.
No, sentti teippiä kerrallaan.
Miksi muutit mieltäsi?
Me tulemme juttuun. Ei luulisi, mutta tulemme.
Olemme jokin outo ystävyyspoikkeama.
Kaikki, mitä sanoit minusta, on totta.
En pyydä sitä anteeksi. En enää.
Sellainen olen.
Thing ikävöi sinua.
Minäkin ikävöin sitä.
Kurja se Xavierin juttu.
Ei minusta. Hän on valehtelija ja tappaja.
Sitä paitsi mikään ei voita oikeassa olemisen tunnetta.
Paitsi sen jakaminen jonkun kanssa.
Thing kertoi treffeistäsi Tylerin kanssa. Miten meni?
Ne keskeytettiin.
Tyler on kuulemma iltavuorossa.
Suljimme jo.
Kannattaisi sitten lukita ovi.
Liikkeellä on sairasta väkeä.
Isä kertoi, mitä Xavierille tapahtui.
Hullua. Hän vaikutti niin normaalilta.
Siis hylkiöksi.
Niin, no, se sai minut arvioimaan asioita uudelleen.
Kuten mitä?
Kehen voin luottaa.
Haluatko olla enemmän kuin ystävä?
Hei!
Kaikki hyvin?
Minun pitää mennä.
Mitä?
Mikä hätänä?
Wednesday!
Tietenkin ensimmäinen suutelemani poika olisi hullu sarjamurhaajahirviö.
He lienevät tyyppiäni.
Tekstitys: Tiina Valjanen